

Interešu izglītības nodarbības apraksts

Autors **Sandra Gūtmane, Ilga Porniece, Ineta Kalniņa**

|  |  |
| --- | --- |
| Interešu izglītības joma  | **Kultūrizgītība** |
| Interešu izglītības pulciņš  | **FOLKLORAS VĀCELĪTE** |
| Mērķauditorija (vecuma grupa) | **Pirmsskolas vecuma bērni no 5 līdz 7 gadiem** |
| Nodarbības tēma  | **Lielā diena** |
| Nodarbības mērķis  | **Rosināt bērnu interesi par tradicionālo latviešu folkloru, veicināt nemateriālā kultūras mantojuma saglabāšanu, apgūšanu, pārmantošanu un popularizēšanu.** |
| Nodarbības uzdevumi | * **Iekārtot Lieldienu tematikai atbilstošu vidi.;**
* **Organizēt rotaļas un spēles saistībā ar šo gadskārtu ieražu;**
* **Atspoguļot tēmu mutvārdu, muzikālajā un horeogrāfiskajā folklorā.**
 |
| Nodarbības ilgums | 45 minūtes |
| Nodarbībai nepieciešamie mācību līdzekļi / izejmateriāli | Telpas noformējums – tautiskas segas, putni, ligzdas, olas u.c. |
|  Sasniedzamais rezultāts (minēt arī kāda būs atgriezeniskā saite no izglītojamajiem) |  Apgūts Lieldienu tematikai atbilstošs mutvārdu folkloras apjoms: dziesmas, rotaļas, dejas, prot pielietot attiecīgās situācijās. |
|  Nodarbības apraksts (var pievienot attēlus/linkus / prezentācijas u.c. uzskates materiālus kā pielikumus) | 1. **Atnāca Lieldiena( fonogramma).**

*Ar Dziesmu visi aplītī sanāk zālē, īsi pastāsta bērniem par Lielo dienu jeb Pavasara ekvinokciju, Lielā diena( 20 – 21 marts). Diena pēc ilguma būs vienāda ar nakti, senāk to saistīja ar pavasara atnākšanu. Tāpēc svētkus sagaidīja ar īpašu siltumu – svētkiem un Saules slavināšanu. Tika uzskatīts, ka šajā dienā daba mostas no ziemas miega, tumsa atkāpjas un dienas paliek garākas*.1. **Juku, juku sīki putni.** *(dziesmiņa ar kustībām).*

*Sākumā iemācās pantiņu, pēc tam ar fonogrammu. Skaitāmpants ar kustībām, pavasarī atgriežas putni un tas ir viens no svarīgākajiem vēstnešiem , ka pavasaris ir klāt*. **Juku, juku sīki putni, lidu, lidu vanadziņš.****Ssss mušiņas, sss odiņi,****Dundur resnie dunduri.**  **Juku, juku sīki putni, stāv, stāv stārķis.****Ssss mušiņas, sss odiņi,****Dundur resnie dunduri.**  **Juku, juku sīki putni, lec, lec varde.****Ssss mušiņas, sss odiņi,****Dundur resnie dunduri.** 1. **Putnu dzīšana** ( fonogramma *Nākat putnu dzinējiņi, šūvo, šūvo).*

*Bērni divos apļos , iekšējais un ārējais, pārrunā kā dabā mainās gaisma ar tumsu, kad nakts ir garāka, kad diena paliek garāka. Izspēlē rotaļdeju, kad iekšējais aplis mainās ar ārējo, katrs aplis iet savā virzienā, vadītājs cērt pušu un mainās apļiem, kustības virziens nemainās! )*1. **Sietiņa dzīšana** *( fona mūzika Suseklis).*

 *Viena no seno laiku rotaļām pavasarī ir Sietiņa dzīšana, jo senāk pēc zvaigznēm noteica, ka pavasaris klāt, kad pie debesu juma iemirdzas sietiņa zvaigznājā spoža zvaigznīte – Auseklis*Visi vienā kolonā, sietiņa dzinējs priekšā. Rotaļas iesācējs paņem lakatu, sagriež to gurstī vicina un visi jautā: **"Ko tu dzen?" – "Sietiņus dzenu." – "Cik augstu sietiņš?" – "Deviņas jūdzes." Tiklīdz to izsaka, visiem jābēg. Kam dzinējs iesit, tam jāiet viņa vietā."**1. **Bagātais un nabadziņš** *( fonogramma).*

*Ir laiks, kad nakts ir bagāta – gara, gara, bet diena ir pavisam īsa. Laika gājumā nonākot līdz Lieldienām, kad nakts kļūst īsāka, diena garāka – bagātāka. Tā nu rotaļājas tik ilgi, līdz bagātā nakts paliek pavisam viena un nabaga – tātad diena kļuvusi garāka un bagātāka par nakti. Lielā diena ir klāt. Bērni vienā rindā, pretim viens (nabagais koks), iet un lūdzās, bagātais (bērnu rinda)noraida lūgumu, tad nabagais iet un saņem pats kādu bērnu bariņu. Spēlē kamēr visi bērni pretējā pusē.* **Es bij viens kuplis koks****Man bij putnu pilni zari****Es tev lūdzu bagātais** **Dod man vienu pazarīt****Es nedošu nabagam****I ne plikas pazarīt’s****Iešu pats, ņemšu pats****Diženajo, skaistāko****Ak tu nieka bagātais****Kur nu tava bagātīb?****Sīki putni, mazi putni****Visi manā rociņā**1. **Šūpojiesi tautu meita (** *fonogramma, izšūpina bērnus seģenēs).*
2. **Mēs ejam** *( rotaļa ar fonogrammu).*

**Mēs ejam, mēs ejam pa kalniem un pa lejām** *(visi iet pa dejas ceļu aplī)* **Tur nāk viens lustīgs dancotājs, ar rokām , kājām piesistdams** *(viens vai vairāki iet ārpus apļa , pretēja virzienā*)**Lūdzu vārtus atveriet un dancotāju ielaidiet** *(visi uztaisa vārtiņus, dancotājs iet vidū un uzlūdz kādu no apļa dejot)***Mēs dancosim, mēs dancosim, nevienu neievērosim** *(uzlūgtais paliek par gājēju ārpus apļa un rotaļu sāk no sākuma)*1. **Vanags un citi putni ligzdās.**

(*fonogramma čīčor , čīčor , vai kas kaitēja nedzīvot) Putni mostās un izvicina spārniņus, iziet no ligzdām, mūzika apstājas vanags ķer putnus, visi skrien uz ligzdām, kuru noķer paliek pa vanagu)*1. **Olu ripināšana.**

**Ticējumi*** Ja tajā dienā laiks ir sals, tad nogaidiet vēl 40 salnas dienas līdz pavasara beigām. Ja silts, nākamās 40 dienas būs attiecīgi siltas.
* Redzējām putnu baru lidojam – uz labu graudu ražu.
* Ja piedosi visiem savus pāridarījumus un izdzīsi dusmas no savām domām, daba būs dāsna visu gadu.
* Ja mākoņi ātri un augstu peld pa debesīm, vasara un rudens būs silti.
 |
| Piezīmes/ ieteikumi/komentāri nodarbības organizēšanai  | Galvenais veicināt bērnos rotaļu un darbošanās prieku, pievienot īsu izzinošu informāciju, kas kopā saglabāsies aktīvajā atmiņā.  |